TABDI KÖZSÉG POLGÁRMESTERE

**M E G H Í V Ó**

Tabdi Község Képviselőtestülete

***2019. március 18-án (hétfőn)***

***de. 7,00 órakor***

tartandó rendkívüli testületi ülésre tisztelettel meghívom.

A testületi ülés helye: Tabdi Közös Önkormányzati hivatal tanácskozóterme

N A P I R E N D:

1. Önkormányzat véleménye iskola átszervezéséről

Előadó: Fábián Sándor polgármester

1. Önkormányzat által használatba adott ingatlanok használati jogának rendezése

Előadó: Fábián Sándor polgármester

Kérem az ülésen szíves megjelenését.

T a b d i, 2019. február 1.

Fábián Sándor

polgármester

TABDI KÖZSÉG POLGÁRMESTERE

**ELŐTERJESZTÉS**

(a Képviselő-testület 2019. március 18-i ülésére)

**TÁRGY: Önkormányzat véleménye iskola átszervezéséről**

Tisztelt Képviselő-testület!

A Kiskőrösi Tankerületi Központ keresett meg az általános iskola átszervezésével kapcsolatban. A nemzeti köznevelésről szóló 2011. évi CXC. törvény 83. § (4) bekezdés h) pontjában foglaltak alapján a fenntartó a köznevelési intézmény átszervezésével összefüggő döntése előtt ki kell, hogy kérje a vagyonkezelésében levő ingatlan tulajdonos önkormányzatának véleményét.

Az intézmény jelenlegi neve: KT Bem József Általános Iskola Tabdi Telephelye. A KT rövidítés a Kistérségi Többcélú Kistérségi Társulás megnevezésből maradt, mely már nem tükrözi a jelenlegi állapotot. A közoktatási feladatellátás átkerült állami fenntartásba. Ezért indokolt az intézmény és tagintézményeinek a névváltoztatása. A KT rövidítés helyett a székhelyintézmény településének megnevezésével Kiskőrösi Bem József Általános Iskola megnevezés módosítása szükséges.

A nemzeti köznevelésről szóló 2011. évi CXC. törvény 4. § 11. pontja értelmében intézményátszervezés: minden olyan fenntartói döntés, amely az alapító okirat, szakmai alapdokumentum 21. § (3) bekezdés *c)-j)* pontjában felsoroltak bármelyikének módosulásával jár, kivéve a jogszabályváltozásból eredő módosítást és az olyan vagyont érintő döntést, amely vagyon a feladatellátáshoz a továbbiakban nem szükséges.

Az intézmény nevének megváltoztatása is érinti az alapító okirat módosítását, ezért ehhez is le kell folytatni a véleményezési eljárást.

A fentiek alapján javaslom, hogy Képviselő-testület a határozat-tervezetben foglaltak szerint döntsön.

**/2019. ( ) sz. határozat**

Vélemény iskola átszervezéséről

**HATÁROZAT-TERVEZET**

Tabdi Község Képviselő-testület egyet ért azzal, hogy a KT rövidítés helyett a székhelyintézmény megnevezésével a Kiskőrösi Bem József Általános Iskola neve módosításra kerüljön. Az új név: Kiskőrösi Bem József Általános Iskola.

Határidő: azonnal

Felelős: polgármester

Tabdi, 2019. március 4.

Fábián Sándor

polgármester

TABDI KÖZSÉG POLGÁRMESTERE

**ELŐTERJESZTÉS**

(a Képviselő-testület 2019. március 18-i ülésére)

**TÁRGY: Önkormányzat által használatba adott ingatlanok használati jogának rendezése**

Tisztelt Képviselő-testület!

A Szociális és Gyermekvédelmi Főigazgatóság az EFOP-2.2.2. uniós finanszírozású pályázati konstrukcióban 3 db. egyenként 12 fős ingatlant épített a Tabdi Önkormányzat tulajdonában lévő 509, 522 és 528. hrsz-ú telkekre. A pályázat megvalósításához az Önkormányzat 2017. március 24-én Használati megállapodást kötött a Szociális és Gyermekvédelmi Főigazgatósággal az ingatlanok határozatlan időre történő használatbavételére.

A lakóházak felépültek, ezért szükséges a megvalósult felépítmények tulajdonjogának a rendezése. A Magyar Állam nevében a Magyar Nemzeti Vagyonkezelő Zrt. jogosult eljárni.

A Szociális és Gyermekvédelmi Főigazgatóság közreműködésével megkeresték az önkormányzatot, hogy nyilatkozzunk arról, hogy az Önkormányzat szándékában áll-e a térítésmentes használatba adott három ingatlan állami tulajdonba adása vagy azokra földhasználati jog alapításával ért egyet.

Az előzetes egyeztetésünk a határozatlan időre történő használatba vételről szólt, ennek megfelelően nem javasolom az ingatlanok tulajdonba adását.

A fentiek alapján javaslom, hogy Képviselő-testület a határozat-tervezetben foglaltak szerint döntsön.

**/2019. ( ) sz. határozat**

Nyilatkozat ingatlanok használati jogáról

**HATÁROZAT-TERVEZET**

1. Tabdi Község Képviselő-testülete ezúton nyilatkozik arról, hogy a térítésmentesen használatba adott Tabdi 509, 522 és 528. hrsz-ú ingatlanait nem áll szándékában állami tulajdonba adni, a létrejött felépítmények tulajdonjogának rendezésére a földhasználati jog alapításával ért egyet.
2. Meghatalmazza a polgármestert a földhasználati jog alapításával kapcsolatos megállapodások aláírására.

Határidő: azonnal

Felelős: polgármester

Tabdi, 2019. március 13.

Fábián Sándor

polgármester